REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-01/2-20-49

Ivanić-Grad, 25. studeni 2020.

GRADSKO VIJEĆE GRADA IVANIĆ-GRADA

n/r predsjednika Željka Pongraca

**PREDMET: Prijedlog Odluke o imenovanju stručnog tima za usklađivanje Procjene ugroženosti od požara i tehnološke eksplozije i Plana zaštite od požara za područje Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14, 01/18 i 3/20), Gradonačelnik Grada Ivanić-Grada, utvrdio je prijedlog

**ODLUKE**

**o imenovanju stručnog tima za usklađivanje Procjene ugroženosti od požara i tehnološke eksplozije i Plana zaštite od požara**

**za područje Grada Ivanić-Grada**

Predlaže se predsjedniku Gradskoga vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Mario Biršić, Viši stručni suradnik za društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19), članka 8. i 9. Pravilnika o izradi procjene ugroženosti od požara i tehnološke eksplozije (Narodne novine, broj 35/94, 110/05 i 28/10), i članka 55. Statuta Grada Ivanić-Grada (Službeni glasnik, broj 02/14, 01/18 i 3/20), Gradsko vijeće Grada Ivanić-Grada na svojoj 33. sjednici održanoj dana 2.12.2020. godine donijelo je

**O D L U K U**

**o imenovanju stručnoga tima za usklađivanje Procjene ugroženosti od požara i tehnološke eksplozije i Plana zaštite od požara i tehnoloških eksplozija za područje Grada Ivanić-Grada**

Članak 1.

Imenuje se stručni tim za usklađivanje Procjene ugroženosti od požara i tehnološke eksplozije i Plana zaštite od požara i tehnoloških eksplozija za područje Grada Ivanić-Grada Grada Ivanić-Grada (u daljnjem tekstu: stručni tim) u sastavu:

1. Ninoslav Tonković, dipl.ing.stroj., za voditelja,

2. Ivan Skorupski, dipl.ing.el.,za člana

3. Robert Baković, ing.kem.teh/dipl.ing,sig., za člana

4. Niko Parić, ing.kem.teh/dipl.ing,sig., za člana

5. Dario Kezerić, struč.spec.ing.sec., za člana.

Članak 2.

Zadaća stručnoga tima je usklađivanje Procjene ugroženosti od požara i tehnološke eksplozije i Plana zaštite od požara i tehnoloških eksplozija za područje Grada Ivanić-Grada.

Članak 3.

Tehničke, stručne i administrativne poslove za potrebe stručnoga tima obavlja Upravni odjel lokalnu samoupravu, pravne poslove i društvene djelatnosti Grada Ivanić-Grada i Javna vatrogasna postrojba Grada Ivanić-Grada.

Članak 4.

Ova Odluka stupa na snagu prvog dana od dana objave, a objaviti će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2.prosinca 2020.g. Željko Pongrac, pravnik kriminalist

|  |  |
| --- | --- |
| **PREDMET:** | Odluka o imenovanju stručnoga tima za usklađivanje Procjene ugroženosti od požara i tehnološke eksplozije i Plana zaštite od požara i tehnoloških eksplozija za područje Grada Ivanić-Grada |
| **PRAVNI TEMELJ:** | Članak 8. i 9. Pravilnika o izradi procjene ugroženosti od požara i tehnološke eksplozije (Narodne novine, broj 35/94, 110/05 i 28/10), |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Obveza izrade usklađivanja Procjene ugroženosti od požara i tehnološke eksplozije i Plana zaštite od požara i tehnoloških eksplozija za područje Grada Ivanić-Grada proizlazi iz odredbi članka 13., stavak 6. i 7. Zakona o zaštiti od požara (Narodne novine broj, 92/10) gdje je utvrđena obveza da jedinice lokalne i područne (regionalne) samouprave najmanje jednom godišnje usklađuju svoj plan zaštite od požara a najmanje jednom u 5 godina usklađuju svoju procjenu ugroženosti od požara. Budući da je Procjena ugroženosti od požara i tehnološke eksplozije donesena 2013. kada je donesen i Plan zaštite od požara i tehnoloških eksplozija za područje Grada Ivanić-Grada, a da je Pravilnikom o izradi Procjene ugroženosti od požara i tehnološke eksplozije (Narodne novine, broj 35/94, 110/05 i 28/10) u članku 8. određeno da procjenu ugroženosti a time i njezino usklađivanje izrađuje tim stručnjaka od najmanje tri člana, te da je člankom 9. određeno da tim stručnjaka imenuje predstavničko tijelo jedinice lokalne samouprave, u prethodnom postupku je zatraženo od tvrtke Velteh d.o.o. iz Zagreba ovlaštene za izradu usklađivanja, koja je izradila i Procjenu i Plan iz 2013. godine, da dostavi svoj prijedlog članova stručnog tima, a također je zatraženo od VZG Ivanić-Grada da dostavi svoj prijedlog za jednog člana stručnog tima koji dobro poznaje vatrogasni ustroj na području Grada Ivanić-Grada. Velteh je predložio da će usklađivanje Procjene ugroženosti od požara i Plana zaštite od požara izraditi stručni tim u sastavu:

1. Ninoslav Tonković, dipl.ing.stroj., za voditelja,

2. Ivan Skorupski, dipl.ing.el.,za člana

3. Robert Baković, ing.kem.teh/dipl.ing,sig., za člana

4. Niko Parić, ing.kem.teh/dipl.ing,sig., za člana

VZG Grada Ivanić-Grada je za člana stručnog tima predložila g. Daria Kezerića, struč.spec.ing.sec., zapovjednika JVP Grada Ivanić-Grada i zapovjednika VZG Ivanić-Grada, kao osobu koja dobro poznaje vatrogasni ustroj na području Grada Ivanić-Grada.

S obzirom da je izvjesno da je u proteklom razdoblju došlo do promjena ili prestanka rada pojedinih pravnih osoba a da su istom razdoblju formirane i neke nove pravne osobe te su izvedeni ili se planiraju određeni infrastrukturni zahvati na području Grada Ivanić-Grada nužno je izvršiti ažuriranje svih podataka koji su obuhvaćeni postojećom Procjenom i Planom uz prikupljanje novih podataka iz različitih područja djelatnosti. Stoga se predlaže Gradskom vijeću Grada Ivanić-Grada da donese odluku o imenovanju stručnog tima čija je zadaća usklađivanje Procjene ugroženosti od požara i tehnološke eksplozije i Plana zaštite od požara i tehnoloških eksplozija za područje Grada Ivanić-Grada. Tehničke, stručne i administrativne poslove za potrebe stručnoga tima obavljati će Upravni odjel lokalnu samoupravu, pravne poslove i društvene djelatnosti Grada Ivanić-Grada i Javna vatrogasna postrojba Grada Ivanić-Grada.